વડાલી શહેર સહિત આસપાસના ગામોના હિન્દુ સંગઠનોએ પોલીસ અધિકારી ઉપરાંત મુસ્લીમ પાંચ જમાતના પ્રતિનિધીઓને મુસ્લીમ યુવક દ્વારા ભગાડી લઇ જવાયેલ યુવતીને પરત સોંપવાનુ અલ્ટીમેટમ અપાયુ છે. વડાલીની લવ જેહાદની ઘટનાને પગલે શહેર ઉપરાંત આસપાસના ગ્રામ્ય વિસ્તારોમાં ભારેલા અગ્ની જેવી સ્થિતિ સર્જી દીધી છે. હિન્દુ સમાજના કેટલાક અગ્રણીઓએ તો જયાં સુધી ભગાડી દેવાયેલ યુવતીને પરત ન લવાય ત્યાં સુધી શહેરના તમામ બજારો બંધ રહેશે તેમ જણાવ્યું હતું. જયારે બીજી બાજુ ઘટનાના વિરોધ માટે વિવિધ હિન્દુ સંગઠનો દ્વારા બેઠક બોલાવવાનું આયોજન થઇ રહ્યાનું પણ કેટલાક સુત્રો દ્વારા જાણવા મળ્યુ છે. જોકે પોલીસે સમગ્ર ઘટનાની ગંભીરતાને ધ્યાને લઇ નગરમાં ચાંપતો પોલીસ બંદોબસ્ત ગોઠવી દીધો છે.